b'\n_START_ARTICLE_\nMagnezit\n_START_SECTION_\nNahajali\xc5\xa1\xc4\x8da\n_START_PARAGRAPH_\nMagnezit se pojavlja v \xc5\xbeilah ali kot razkrojni produkt ultramafi\xc4\x8dnih kamnin, serpentinita in drugih z magnezijem bogatih kamnin na kontaktnih in delno metamorfnih terenih. Magneziti so pogosto kriptokristalini\xc4\x8dni in vsebujejo kremen v obliki opala ali ro\xc5\xbeenca._NEWLINE_Pojavlja se tudi kot sekundarni karbonat v regolitu nad ultramafi\xc4\x8dnimi kamninami, kjer se je odlo\xc5\xbeil po razpadu magnezij vsebujo\xc4\x8dih mineralov z ogljikovim dioksidom in podtalnico.\n_START_SECTION_\nUporaba\n_START_PARAGRAPH_\nNa podoben na\xc4\x8din, kot se z \xc5\xbeganjem apnenca (CaCO\xe2\x82\x83) pridobiva \xc5\xbegano apno (CaO), se iz magnezita pridobiva MgO, ki je v mineralni obliki znan kot periklaz. MgO je zaradi velike obstojnosti pri visokih temperaturah pomembna surovina za proizvodnjo bazi\xc4\x8dne ognjeodporne opeke za oblaganje plav\xc5\xbeev in pe\xc4\x8di, na primer za se\xc5\xbeig odpadkov._NEWLINE_Magnezit se uporablja tudi kot vezivo, na primer za talne plo\xc5\xa1\xc4\x8dice, katalizator in filter v proizvodnji sinteti\xc4\x8dnega gumija, surovina za druge magnezijeve spojine in umetno gnojilo.'